techiaith/cofnodycynulliad_en-cy huggingface dataset:
English: I'm not quite sure which point the Member is asking me to address in that. I'll start with his first point, although I'm reluctant always to be drawn into responsibilities which neither this institution nor I as its First Minister exercise. But I think it is rightly a matter of concern to any of us to see democratically elected politicians who have gone peacefully about their responsibilities, whose response is not dialogue and discussion but the use of the criminal law. And I think we're rightly concerned about that. If that was the main point of his question, then I've expressed my view on it. In relation to his points about Brexit, we've rehearsed those exhaustively here on the floor of the Assembly, and he's aware of my position on that.
Welsh: Nid wyf i'n hollol siŵr pa bwynt y mae'r Aelod yn gofyn i mi roi sylw iddo yn hynny o beth. Dechreuaf gyda'i bwynt cyntaf, er fy mod i'n amharod bob amser i gael fy nhynnu i gyfrifoldebau nad yw'r sefydliad hwn na minnau fel ei Brif Weinidog yn eu harfer. Ond rwy'n credu ei fod yn fater o bryder i unrhyw un ohonom, yn gwbl briodol, gweld gwleidyddion a etholwyd yn ddemocrataidd sy'n cyflawni eu cyfrifoldebau yn heddychlon, nad deialog a thrafodaeth yw eu hymateb ond defnyddio'r gyfraith droseddol. Ac rwy'n credu ein bod ni'n pryderu'n briodol am hynny. Os mai dyna oedd prif bwynt ei gwestiwn, yna rwyf i wedi mynegi fy marn arno. O ran ei bwyntiau ar Brexit, rydym ni wedi trafod y rheini'n gynhwysfawr ar lawr y Cynulliad, ac mae'n ymwybodol o'm safbwynt i ar hynny.
English: I thank the First Minister for his partial response. What is extraordinary is the number of people in this Chamber and beyond who look to and expect the European Union to intervene as if it were a supporter of democratic national self-determination, when the reality is it will no more welcome a vote on national independence in Catalonia than it did our vote on 23 June 2016. I would associate myself with some of the remarks that the First Minister made initially, and I think it is the case that our constitutional arrangements have worked better in respect of Scotland and the referendum they held there, than Spain's have in respect of Catalonia. Unfortunately, not all in the Scottish National Party agree with the legal and constitutional approach taken so far continuing. Some want an SNP Scottish Government not to bother with a second referendum and just declare independence; others think they should hold a second referendum without a second section 30 order from the UK Government. Ultimately, if a Scottish Government were to seek to hold such an illegal referendum, or perhaps a future Welsh Government, isn't prison for contempt ultimately our last line of constitutional defence?
Welsh: Diolchaf i'r Prif Weinidog am ei ymateb rhannol. Yr hyn sy'n anhygoel yw nifer y bobl yn y Siambr hon a thu hwnt sy'n edrych i'r Undeb Ewropeaidd ymyrryd ac yn disgwyl iddo wneud hynny fel pe byddai'n gefnogwr o hunan-benderfyniad democrataidd cenedlaethol, pan mewn gwirionedd na fydd yn croesawu pleidlais ar annibyniaeth genedlaethol yng Nghatalonia ddim mwy nag y gwnaeth groesawu ein pleidlais ni ar 23 Mehefin 2016. Byddwn yn cysylltu fy hun â rhai o'r sylwadau a wnaeth y Prif Weinidog i ddechrau, a chredaf ei bod yn wir bod ein trefniadau cyfansoddiadol wedi gweithio'n well o ran yr Alban a'r refferendwm a gynhaliwyd ganddyn nhw yno, nag y mae Sbaen wedi ei wneud o ran Catalonia. Yn anffodus, nid yw pawb ym Mhlaid Genedlaethol yr Alban yn cytuno â'r dull cyfreithiol a chyfansoddiadol a ddilynwyd hyd yn hyn. Mae rhai eisiau i Lywodraeth SNP yr Alban beidio â thrafferthu gydag ail refferendwm a mynd ati i ddatgan annibyniaeth; mae eraill yn meddwl y dylen nhw gynnal ail refferendwm heb ail orchymyn adran 30 gan Lywodraeth y DU. Yn y pen draw, pe byddai Llywodraeth yr Alban yn ceisio cynnal refferendwm anghyfreithlon o'r fath, neu Lywodraeth Cymru yn y dyfodol o bosibl, onid yw'n wir mai carchar am ddirmyg yw ein rheng olaf o amddiffyniad cyfansoddiadol yn y pen draw?
English: Well, Llywydd, there are so many stretches in the argument that the Member has made that I lost my way in it very early on. As far the European Union is concerned, many of us in this Chamber, because of the history of our membership, do look to the European Union for protections in the environmental field, for protections for workers, for protections for citizens and consumers. Of course we do, because it is through our membership of the European Union that we enjoy today so many of those rights that otherwise would not have been afforded to us. But does that mean that we think that the European Union is perfect in every way? Of course not. In the week leading up to the last referendum, I shared a platform with the leader of Plaid Cymru here, where we both spoke on the platform of 'remain to reform', and the reform agenda for the European Union is real amongst those of us who support the European Union. Of course it doesn't do everything in every way as we would wish to see it, but that does not mean at all that we would be prepared to turn our backs on the very real gains that Welsh citizens have had as a result of our membership of the European Union and which now are very significantly at risk.
Welsh: Wel, Llywydd, mae cymaint o ddychymyg yn y ddadl y mae'r Aelod wedi ei gwneud fel fy mod i wedi colli fy ffordd ynddi yn gynnar iawn. Cyn belled ag y mae'r Undeb Ewropeaidd yn y cwestiwn, mae llawer ohonom ni yn y Siambr hon, oherwydd hanes ein haelodaeth, yn edrych i'r Undeb Ewropeaidd am amddiffyniadau yn y maes amgylcheddol, am amddiffyniadau i weithwyr, am amddiffyniadau i ddinasyddion a defnyddwyr. Wrth gwrs ein bod ni, oherwydd drwy ein haelodaeth o'r Undeb Ewropeaidd yr ydym ni'n mwynhau cynifer o'r hawliau hynny heddiw na fydden nhw fel arall wedi eu rhoi i ni. Ond a yw hynny'n golygu ein bod ni'n credu bod yr Undeb Ewropeaidd yn berffaith ym mhob ffordd? Nac ydy wrth gwrs. Yn yr wythnos yn arwain at y refferendwm diwethaf, rhannais lwyfan gydag arweinydd Plaid Cymru yn y fan yma, pryd y siaradodd y ddau ohonom ni ar lwyfan 'aros i ddiwygio', ac mae'r agenda ddiwygio ar gyfer yr Undeb Ewropeaidd yn bodoli ymhlith y rhai hynny ohonom ni sy'n cefnogi'r Undeb Ewropeaidd. Wrth gwrs nid yw'n gwneud popeth ym mhob ffordd fel y byddem ni'n dymuno ei weld, ond nid yw hynny'n golygu o gwbl y byddem ni'n barod i droi ein cefnau ar yr enillion gwirioneddol y mae dinasyddion Cymru wedi eu cael o ganlyniad i'n haelodaeth o'r Undeb Ewropeaidd ac sydd mewn perygl sylweddol iawn erbyn hyn.
English: Llywydd, no such discussions have taken place with the Prime Minister over the last month.
Welsh: Llywydd, nid oes unrhyw drafodaethau o'r fath wedi cael eu cynnal gyda Phrif Weinidog y DU yn ystod y mis diwethaf.
English: Does the First Minister share my concern that that shows a complete contempt for the people of Wales, for this institution and the Government that springs from it? Doesn't it show that the current Prime Minister is interested in England and in nowhere else? We know that the Conservative Party membership, if we believe the opinion polls, care more about Brexit than the union. And indeed, an essay question, I'm told, in Cardiff University now will soon be, 'Is the Conservative and Unionist Party still both of those things?' So, does he not agree that it shows contempt for this Government that the Prime Minister is not engaged with it? And does he also agree that the current constitutional settlement is broken? There needs to be a new relationship between the nations of these isles. We need to make sure that there is better and more equal respect, so that a Prime Minister of the UK cannot ignore the people of Wales, Scotland and Northern Ireland in the future.
Welsh: A yw'r Prif Weinidog yn rhannu fy mhryder bod hynny'n dangos dirmyg llwyr tuag at bobl Cymru, y sefydliad hwn a'r Llywodraeth sy'n deillio ohono? Onid yw'n dangos bod gan Brif Weinidog presennol y DU ddiddordeb yn Lloegr ac nid mewn unman arall? Rydym ni'n gwybod bod aelodaeth y Blaid Geidwadol, os ydym ni'n credu'r polau piniwn, yn poeni mwy am Brexit na'r undeb. Ac yn wir, cwestiwn traethawd, rwy'n clywed, ym Mhrifysgol Caerdydd yn fuan fydd, 'A yw'r Blaid Geidwadol ac Unoliaethol yn dal i fod y ddau beth hynny?' Felly, onid yw'n cytuno ei bod yn dangos dirmyg tuag at y Llywodraeth hon nad yw Prif Weinidog y DU yn ymgysylltu â hi? Ac a yw hefyd yn cytuno bod y setliad cyfansoddiadol presennol wedi torri? Mae angen cael perthynas newydd rhwng gwledydd yr ynysoedd hyn. Mae angen i ni wneud yn siŵr bod parch gwell a mwy cyfartal, fel na all Prif Weinidog y DU anwybyddu pobl Cymru, yr Alban a Gogledd Iwerddon yn y dyfodol.
English: Llywydd, I agree with Carwyn Jones that it is surely remarkable, now having been in office for a number of months, that the Prime Minister has failed to call a single meeting of the Joint Ministerial Committee plenary. When Mrs May was Prime Minister, she held such a plenary here in Cardiff. The new Prime Minister, having embarked on his imperial tour of England, Wales and Scotland then, has never been seen since. The point that the Member makes about the need for new relationships - better, equal, respectful relationships - lies at the heart of a document that the Welsh Government has published, and which I will make a statement on later this afternoon. Because that seeks to entrench those arrangements so that they are not at the whim of an individual, so that one Prime Minister respects them and the next Prime Minister takes no notice of them. Given the state of our relationships with the European Union, given the fact that there are clear and significant devolved responsibilities at stake in those discussions, it is utterly remarkable that the JMC has not been called together, despite requests from me and from Nicola Sturgeon that that should take place. And it is, I'm sorry to say, a sign of the way in which the current Prime Minister is prepared to neglect fundamentally important responsibilities about the future of the United Kingdom, while he pursues instead the various chimeras that he has put in front of us in relation to a future arrangement with the European Union.
Welsh: Llywydd, rwy'n cytuno â Carwyn Jones ei bod hi'n sicr yn rhyfeddol, ar ôl bod yn y swydd ers nifer o fisoedd erbyn hyn, bod Prif Weinidog y DU wedi methu â galw un cyfarfod llawn o Gyd-bwyllgor y Gweinidogion. Pan yr oedd Mrs May yn Brif Weinidog y DU, cynhaliodd gyfarfod llawn o'r fath yn y fan yma yng Nghaerdydd. Nid yw Prif Weinidog newydd y DU, ar ôl cychwyn ar ei daith imperialaidd o amgylch Lloegr, Cymru a'r Alban bryd hynny, erioed wedi cael ei weld ers hynny. Mae'r pwynt y mae'r Aelod yn ei wneud am yr angen am berthynas newydd - perthynas well, gyfartal a pharchus - wrth wraidd dogfen y mae Llywodraeth Cymru wedi ei chyhoeddi, ac y byddaf yn gwneud datganiad arni yn ddiweddarach y prynhawn yma. Oherwydd mae honno'n ceisio ymwreiddio'r trefniadau hynny fel nad ydyn nhw ar fympwy unigolyn, fel bod un Prif Weinidog y DU yn eu parchu ac nad yw Prif Weinidog nesaf y DU yn cymryd unrhyw sylw ohonynt. O ystyried cyflwr ein perthynas â'r Undeb Ewropeaidd, o ystyried y ffaith bod cyfrifoldebau datganoledig eglur a sylweddol yn y fantol yn y trafodaethau hynny, mae'n gwbl ryfeddol nad yw Cydbwyllgor y Gweinidogion wedi cael ei alw ynghyd, er gwaethaf ceisiadau gennyf i a chan Nicola Sturgeon y dylai hynny ddigwydd. Ac mae'n ddrwg gen i ddweud ei fod yn arwydd o'r ffordd y mae Prif Weinidog presennol y DU yn barod i esgeuluso cyfrifoldebau sylfaenol bwysig ynghylch dyfodol y Deyrnas Unedig, tra ei fod yn hytrach yn mynd ar drywydd y gwahanol fathau o freuddwydion gwrach y mae wedi eu rhoi o'n blaenau o ran trefniant gyda'r Undeb Ewropeaidd yn y dyfodol.
English: I heard the references to contempt. What about contempt for the views of the people of Wales who voted to leave the European Union and the neglect that your Government has shown to supporting the UK Government's efforts to deliver on the outcome of that referendum by supporting the UK Prime Minister in delivering Brexit by 31 October? And I have to say, what sort of advice would you be able to give the UK Prime Minister about Brexit, given that your party has got at least three positions on the matter? On the one hand, you've got Jeremy Corbyn's position, which seems to be, 'Let's have a general election, then a referendum, and I'll tell you how to campaign once we've gotten there.' On the other hand, you've got the Welsh Government's position, which seems to be, at least it was last week, that there should be a referendum and then you will campaign to remain, no matter what sort of deal a Jeremy Corbyn Government might bring back from Brussels. And you also, of course, have a division within the Welsh Government, with Jeremy, on your front bench - the other Jeremy, if we can call him that - your Brexit Minister, who has made it quite clear that his view is that there ought to be a referendum before the next general election. So, what position does the Welsh Government and the Labour Party actually have on Brexit, and how on earth do you think that that's useful in any sort of conversation you might have with the UK Prime Minister?
Welsh: Clywais y cyfeiriadau at ddirmyg. Beth am ddirmyg tuag at farn pobl Cymru a bleidleisiodd i adael yr Undeb Ewropeaidd a'r esgeulustod y mae eich Llywodraeth chi wedi ei ddangos i gefnogi ymdrechion Llywodraeth y DU i gyflawni canlyniad y refferendwm hwnnw trwy gefnogi Prif Weinidog y DU i gyflawni Brexit erbyn 31 Hydref? Ac mae'n rhaid i mi ddweud, pa fath o gyngor fyddech chi'n gallu ei roi i Brif Weinidog y DU ar Brexit, o gofio bod gan eich plaid o leiaf dri safbwynt ar y mater? Ar y naill law, mae gennych chi safbwynt Jeremy Corbyn, sef, mae'n ymddangos, 'Gadewch i ni gael etholiad cyffredinol, yna refferendwm, a dywedaf wrthych chi sut i ymgyrchu ar ôl i ni gyrraedd y fan honno.' Ar y llaw arall, mae gennych chi safbwynt Llywodraeth Cymru, sy'n ymddangos, yr wythnos diwethaf o leiaf, i bob golwg, y dylid cynnal refferendwm ac yna byddwch yn ymgyrchu i aros, ni waeth pa fath o gytundeb y gallai Llywodraeth Jeremy Corbyn ddychwelyd ag ef o Frwsel. Ac mae gennych chi raniad hefyd, wrth gwrs, o fewn Llywodraeth Cymru, gyda Jeremy, ar eich mainc flaen - y Jeremy arall, os cawn ni ei alw'n hynny - eich Gweinidog Brexit, sydd wedi ei gwneud yn gwbl eglur mai ei farn ef yw y dylai fod refferendwm cyn yr etholiad cyffredinol nesaf. Felly, beth yw safbwynt Llywodraeth Cymru a'r Blaid Lafur ar Brexit mewn gwirionedd, a sut ar wyneb y ddaear ydych chi'n credu bod hynny'n ddefnyddiol mewn unrhyw fath o sgwrs y gallech chi ei chael gyda Phrif Weinidog y DU?
English: I thank the Member for that. We are committed to investing in public services, businesses and communities across Wales, including Merthyr Tydfil and Rhymney. In Merthyr, we have invested over £2 million through the social housing grant in the current financial year, £225 million for improvements to Prince Charles Hospital, and we have committed £42.5 million to band B of the twenty-first century schools programme.
Welsh: Diolchaf i'r Aelod am hynna. Rydym ni wedi ymrwymo i fuddsoddi mewn gwasanaethau cyhoeddus, busnesau a chymunedau ledled Cymru, gan gynnwys ym Merthyr Tudful a Rhymni. Ym Merthyr, rydym ni wedi buddsoddi dros £2 filiwn drwy'r grant tai cymdeithasol yn y flwyddyn ariannol bresennol, £225 miliwn ar gyfer gwelliannau yn Ysbyty'r Tywysog Siarl, ac rydym ni wedi ymrwymo £42.5 miliwn i fand B rhaglen ysgolion yr unfed ganrif ar hugain.
English: Thank you for that answer, First Minister. I know that a number of those core priorities are important to the well-being of my constituents, particularly in the areas of health, housing and social care, but can I focus my supplementary question on the needs of the local economy? We know that there has recently been some bad economic news about job losses in the town, but I also know of companies that continue to recruit and have plans for expansion. So, for example, we saw recently the opening of Sharp Clinical Services in Rhymney last week. General Dynamics Land Systems UK is now recruiting more staff, and we see the success of major tourist attractions like BikePark Wales and Rock UK. And in each of those cases, Welsh Government has been a big help in delivering investment and jobs in my constituency. But with some of the economic uncertainties that we're currently facing, would you agree that Welsh Government investment in our transport network, including the completion of the dualling of the Heads of the Valleys road from Dowlais to Hirwaun, the new bus station now under construction in Merthyr Tydfil, reregulation of bus services and investing in the rail and metro system, must be amongst Welsh Government's spending priorities, because it's those transport solutions that will be the vital underpinning of the economy of Merthyr Tydfil and Rhymney, and the wider Valleys communities?
Welsh: Diolch am yr ateb yna, Prif Weinidog. Gwn fod nifer o'r blaenoriaethau craidd hynny'n bwysig i les fy etholwyr, yn enwedig ym meysydd iechyd, tai a gofal cymdeithasol, ond a gaf i ganolbwyntio fy nghwestiwn atodol ar anghenion yr economi leol? Rydym ni'n gwybod y bu rhywfaint o newyddion economaidd drwg yn ddiweddar am golli swyddi yn y dref, ond gwn hefyd am gwmnïau sy'n parhau i recriwtio ac sydd â chynlluniau i ehangu. Felly, er enghraifft, agorwyd Sharp Clinical Services yn Rhymni yr wythnos diwethaf. Mae General Dynamics Land Systems UK bellach yn recriwtio mwy o staff, a gwelwn lwyddiant atyniadau twristaidd mawr fel BikePark Wales a Rock UK. Ac ym mhob un o'r achosion hynny, mae Llywodraeth Cymru wedi bod yn gymorth mawr i sicrhau buddsoddiad a swyddi yn fy etholaeth i. Ond gyda rhywfaint o'r ansicrwydd economaidd sy'n ein hwynebu ar hyn o bryd, a fyddech chi'n cytuno bod buddsoddiad Llywodraeth Cymru yn ein rhwydwaith trafnidiaeth, gan gynnwys cwblhau'r gwaith o ddeuoli ffordd Blaenau'r Cymoedd o Ddowlais i Hirwaun, yr orsaf fysiau newydd sy'n cael ei hadeiladu ym Merthyr Tudful erbyn hyn, ail-reoleiddio gwasanaethau bysiau a buddsoddi yn y system rheilffyrdd a metro ymhlith blaenoriaethau gwario Llywodraeth Cymru, oherwydd yr atebion trafnidiaeth hynny fydd y sail hanfodol i economi Merthyr Tudful a Rhymni, a chymunedau ehangach y Cymoedd?
English: Llywydd, of course Dawn Bowden is right that investment in infrastructure is fundamental to a modern and successful economy. That's why we are so committed to making sure that we get maximum value out of the current round of EU funding programmes, with everything that that will do for Merthyr and Rhymney. We are going to spend £21.1 million to improve the Merthyr railway line, we're going to spend £19.5 million to improve the Rhymney line, and all of that comes from the 2014-20 EU funding programme. Alongside transport infrastructure of that sort, we need a digital infrastructure, and that's why we're investing £7.6 million in the superfast broadband infrastructure for the constituency that the Member represents. The economy is, of course, fundamental to the future of the constituency. We have mobilised all the help that we can for those companies that find themselves in difficulty, but as we've said on the floor of the Assembly before, every week in Wales thousands of jobs are lost but thousands of jobs are created, and Merthyr Tydfil particularly has been a place in recent years where the economy has been thriving and, with support from the Welsh Government, will go on doing so into the future.
Welsh: Llywydd, wrth gwrs bod Dawn Bowden yn iawn bod buddsoddi mewn seilwaith yn hanfodol i economi fodern a llwyddiannus. Dyna pam yr ydym ni mor ymrwymedig i sicrhau ein bod ni'n cael y gwerth gorau posibl o rownd bresennol rhaglenni ariannu'r UE, gyda phopeth y bydd hynny'n ei wneud i Ferthyr a Rhymni. Rydym ni'n mynd i wario £21.1 miliwn i wella rheilffordd Merthyr, rydym ni'n mynd i wario £19.5 miliwn i wella rheilffordd Rhymni, ac mae hynny i gyd yn dod o raglen ariannu 2014-20 yr UE. Ynghyd â seilwaith trafnidiaeth o'r math hwnnw, mae angen seilwaith digidol arnom ni, a dyna pam yr ydym ni'n buddsoddi £7.6 miliwn yn y seilwaith band eang cyflym iawn ar gyfer yr etholaeth y mae'r Aelod yn ei chynrychioli. Mae'r economi, wrth gwrs, yn hanfodol i ddyfodol yr etholaeth. Rydym ni wedi sicrhau'r holl gymorth y gallwn ei roi i'r cwmnïau hynny sy'n eu canfod eu hunain mewn trafferthion, ond fel yr ydym ni wedi ei ddweud ar lawr y Cynulliad o'r blaen, collir miloedd o swyddi bob wythnos yng Nghymru ond mae miloedd o swyddi yn cael eu creu, ac mae Merthyr Tudful yn arbennig wedi bod yn fan yn y blynyddoedd diwethaf lle mae'r economi wedi bod yn ffynnu, a chyda chymorth gan Lywodraeth Cymru bydd yn parhau i wneud hynny yn y dyfodol.
English: First Minister, concerns have been raised that your Government has decided to cut spending on the free swimming initiative by £1.5 million from next April. As a result, some people aged over 60 may not be able to access their usual session and may need to pay a subsidised amount for swimming sessions. Given the health and recreation benefits of free swimming for over-60s, how will you ensure that these benefits will continue to be enjoyed, especially by people living in deprived areas and communities such as Merthyr Tydfil and Rhymney? Thank you.
Welsh: Prif Weinidog, mae pryderon wedi cael eu mynegi bod eich Llywodraeth wedi penderfynu torri gwariant ar y fenter nofio am ddim £1.5 miliwn o fis Ebrill nesaf ymlaen. O ganlyniad, efallai na fydd rhai pobl dros 60 oed yn gallu cael mynediad at eu sesiwn arferol ac efallai y bydd angen iddyn nhw dalu swm cymorthdaledig am sesiynau nofio. O ystyried manteision iechyd a hamdden nofio am ddim i bobl dros 60 oed, sut y gwnewch chi sicrhau y bydd y manteision hyn yn parhau i gael eu mwynhau, yn enwedig gan bobl sy'n byw mewn ardaloedd a chymunedau difreintiedig fel Merthyr Tudful a Rhymni? Diolch.
English: Llywydd, the Member may know that the most recent analysis of the free swimming scheme demonstrated that only 6 per cent of the population over 60 in Wales was taking advantage of free swimming. So, 94 per cent of the potential population were getting no benefit from it at all. That is why we have agreed with Sport Wales a new approach through local authorities to providing free swimming, which is explicitly directed to ensure that people in less well-off communities will have more opportunities to enjoy free swimming than in the past. That does involve some reform of the programme, but if you have a programme that is reaching only 6 per cent of its intended audience - if that isn't grounds for reform, I really don't know what would be.
Welsh: Llywydd, efallai fod yr Aelod yn gwybod bod y dadansoddiad diweddaraf o'r cynllun nofio am ddim wedi dangos mai dim ond 6 y cant o'r boblogaeth dros 60 oed yng Nghymru oedd yn manteisio ar nofio am ddim. Felly, nid oedd 94 y cant o'r boblogaeth bosibl yn cael unrhyw fudd ohono o gwbl. Dyna pam ein bod ni wedi cytuno ar ddull newydd gyda Chwaraeon Cymru trwy awdurdodau lleol o ddarparu nofio am ddim, sydd wedi ei gyfeirio'n benodol at sicrhau y bydd pobl mewn cymunedau llai cefnog yn cael mwy o gyfleoedd i fwynhau nofio am ddim nag yn y gorffennol. Mae hynny'n golygu diwygio rhywfaint ar y rhaglen, ond os oes gennych chi raglen sy'n cyrraedd dim ond 6 y cant o'i chynulleidfa arfaethedig - os nad yw honno'n sail ar gyfer diwygio, nid wyf i'n gwybod beth fyddai.
English: Question 5 - David Rowlands.
Welsh: Cwestiwn 5 - David Rowlands.
English: Ask the question on the order paper - the question you've tabled.
Welsh: Gofynnwch y cwestiwn ar y papur trefn - y cwestiwn a gyflwynwyd gennych.
English: You need to read out the question you've tabled; that wasn't the question you tabled.
Welsh: Mae angen i chi ddarllen y cwestiwn yr ydych chi wedi ei gyflwyno; nid dyna'r cwestiwn a gyflwynwyd gennych chi.
English: I do apologise, Presiding Officer.
Welsh: Ymddiheuraf, Llywydd.